rejauldu/bengali-wikipedia huggingface dataset:
__NOTOC__ __NOEDITSECTION__         Collection  Museology  Lists   Museums  Most visited museums (by region)  Art museums: most visited, largest  Types   Art museum  Agricultural museum  Archaeology museum  Architecture museum  Artillery museum  Aviation museum  Biographical museum  Cabinet of curiosities  Ceramics museum  Children's museum  Community museum  Computer museum  Design museum  Dime museum  Ecomuseum  Economuseum  Ethnographic village  Farm museum  Fashion museum  Folk museum  Food museum  Green museum  Hair museum  Hall of Memory  Heritage centre  Historic house museum  Human rights museum  Imaginarium  Interpretation centre  Jewish museum  Lapidarium  Lighthouse museum  Living museum  Local museum  Maritime museum  Migration museum  Mobile museum  Museum ship  National history museum   Natural history museum  Open-air museum  Palace museum  Postal museum  Prefectural museum  Print room  Private museum  Regimental museum  Schatzkammer  Science fiction libraries and museums  Science museum  Sex museum  Sculpture garden  Technology museum  Textile museum  Torture museum  Toy museum  Transport museum (list)  University museum  Virtual museum  Wax museum  Writer's home  Related   Archive  Botanical garden  Library  Zoo  বিষয়শ্রেণী:জাদুঘর বিষয়শ্রেণী:ইতিহাস প্রবেশদ্বার
হেসুস ফোর্তেয়া তেহেদো (, ; জন্ম: ২৬ মার্চ ২০০৭; হেসুস ফোর্তেয়া নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব রিয়াল মাদ্রিদের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেলেন।  ২০২১ সালে, ফোর্তেয়া স্পেন অনূর্ধ্ব-১৬ দলের হয়ে স্পেনের বয়সভিত্তিক পর্যায়ে অভিষেক করেছেন।  প্রারম্ভিক জীবন হেসুস ফোর্তেয়া তেহেদো ২০০৭ সালের ২৬শে মার্চ তারিখে স্পেনের আলবালে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ফোর্তেয়া স্পেন অনূর্ধ্ব-১৫, স্পেন অনূর্ধ্ব-১৬, স্পেন অনূর্ধ্ব-১৭ এবং স্পেন অনূর্ধ্ব-১৯ দলের হয়ে খেলার মাধ্যমে স্পেনের প্রতিনিধিত্ব করেছেন। ২০২১ সালের ২১শে সেপ্টেম্বর তারিখে তিনি রাশিয়া অনূর্ধ্ব-১৬ দলের বিরুদ্ধে ম্যাচে স্পেন অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spielbericht/index/spielbericht/3649917  তথ্যসূত্র  বহিঃসংযোগ              বিষয়শ্রেণী:২০০৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:রিয়াল মাদ্রিদ ফুটবল ক্লাবের খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:স্পেনের আন্তর্জাতিক যুব ফুটবলার বিষয়শ্রেণী:স্পেনের অনূর্ধ্ব-১৭ আন্তর্জাতিক ফুটবলার বিষয়শ্রেণী:স্পেনের অনূর্ধ্ব-১৯ আন্তর্জাতিক ফুটবলার বিষয়শ্রেণী:রিয়াল মাদ্রিদ সি-এর ফুটবলার বিষয়শ্রেণী:সেহুন্দা দিভিসিওন আরএফইএফ-এর খেলোয়াড় বিষয়শ্রেণী:স্পেনীয় পুরুষ ফুটবলার বিষয়শ্রেণী:ফুটবল ফুলব্যাক
আল-আহকাম আল-সুলতানিয়্যাহ বা 'সুলতানিয় বিধান' সমসাময়িক যুগে, এটি রাজনৈতিক আইনশাস্ত্র নামে পরিচিত, যা ইমামত, আমিরাত, বিচার বিভাগ, হিসবাহ এবং অন্যান্যদের প্রত্যেকের জ্ঞান, এবং রাজা, রাজপুত্র, বিচারক, মুহতাসিব এবং তাদের আদর্শ অনুসরণকারীদের নিয়োগের ক্ষেত্রে এটির প্রয়োজন। আবু আল-হাসান আলী আল-মাওয়ারদী এর সুলতানিয় বিধান নামে একটি বই রয়েছে। الأحكام السلطانية من كتاب: المثل السائر في أدب الكاتب والشاعر، ص2 (نسخة منقحة)    তথ্যসূত্র   বিষয়শ্রেণী:সালাফিবাদ বিষয়শ্রেণী:ইসলামি পরিভাষা
১৯০২ একটি সাধারণ বছর যেটি বুধবার দিয়ে শুরু।   ঘটনার তালিকা   জানুয়ারি   ফেব্রুয়ারি   মার্চ   এপ্রিল   মে   মে ২০ - কিউবা নিজেকে একটি প্রজাতন্ত্র হিসাবে ঘোষণা করে।  জুন   জুলাই   আগস্ট   সেপ্টেম্বর   অক্টোবর   নভেম্বর   ডিসেম্বর    পূর্বঘোষিত ও নির্ধারিত ঘটনাবলী    প্রধান ধর্মীয় ছুটির দিন    জন্ম   জানুয়ারি   ফেব্রুয়ারি   ২৭ ফেব্রুয়ারি - জন স্টাইনবেক, মার্কিন ঔপন্যাসিক। (মৃ. ১৯৬৮)   মার্চ   এপ্রিল   মে   জুন   ১৬ জুন - বারবারা ম্যাকলিন্টক, নোবেল বিজয়ী বংশগতিবিদ।   জুলাই   আগস্ট   ৭ আগস্ট - অ্যান হার্ডিং, মার্কিন মঞ্চ, চলচ্চিত্র, বেতার ও টেলিভিশন অভিনেত্রী। (মৃ. ১৯৮১)   সেপ্টেম্বর   অক্টোবর   ২৮ অক্টোবর - এলসা ল্যানচেস্টার, ইংরেজ অভিনেত্রী। (মৃ. ১৯৮৬)   নভেম্বর   ডিসেম্বর    মৃত্যু   জানুয়ারি   ফেব্রুয়ারি   মার্চ   এপ্রিল   মে   জুন   জুলাই   আগস্ট   সেপ্টেম্বর   সেপ্টেম্বর ২৯ - এমিল জোলা, ফরাসী ঔপন্যাসিক।  অক্টোবর   নভেম্বর   ডিসেম্বর   ১৯ ডিসেম্বর - রাফ রিচার্ডসন, ইংরেজ মঞ্চ ও চলচ্চিত্র অভিনেতা।   নোবেল পুরস্কার  right|80px  পদার্থবিদ্যা - হেন্ড্রিক আন্টোন লোরেন্‌ৎস এবং পিটার জেমান  রসায়ন - হের্মান এমিল ফিশার  চিকিত্সাবিদ্যা - রোনাল্ড রস  সাহিত্য - টেওডোর মম্‌জেন  শান্তি - এলি দ্যুকোমাঁ এবং শার্ল-আলবের গোবা   তথ্যসূত্র   বিষয়শ্রেণী:১৯০২
thumb|right|150px|<center>লুই আরাগোঁএবং এলসা ট্রায়োলেটের সমাধি  লুই আরাগোঁ () ঊনবিংশ শতাব্দীর একজন বিশিষ্ট ফরাসি রোমান্টিক কবি, ঔপন্যাসিক, প্রবন্ধকার, সাংবাদিক ও রাজনীতিক। ১৮৯৭ খ্রিস্টাব্দের ৩রা অক্টোবর প্যারিস শহরে তাঁর জন্ম হয়। তিনি বড় হয়েছেন মা ও মাতামহের কাছে। তার পিতা লুই অঁদ্রিও ছিলেন দক্ষিণ-পূর্ব ফ্রান্সের ফরকালকিয়ে শহরের পৌর কর্মকর্তা। তবে অঁদ্রিও আরাগোঁকে সন্তান হিসেবে স্বীকৃতি দেননি, যা পরবর্তী সময়ে আরাগোঁর কাব্যকর্মকে ব্যাপকভাবে প্রভাবিত করেছিল।  আরাগোঁ ১৯১৯ থেকে ১৯২৪ খ্রিস্টাব্দ পর্যন্ত শিল্প-সাংস্কৃতিক আন্দোলন দাদাবাদের সাথে ঘনিষ্ঠভাবে সম্পৃক্ত ছিরেন। তিনি ১৯২৪ খ্রিস্টাব্দে পরাবাস্তববাদী শিল্পকলা আন্দোলনের প্রতিষ্ঠাতাদের একজন ছিলেন। ১৯২০ খ্রিস্টাব্দ থেকেই তিনি ফরাসি কমিউনিস্ট পার্টির সমর্থক হিসেবে আত্মপ্রকাশ করেন। তিনি কমিউনিস্ট পার্টিতে আনুষ্ঠানিকভাবে যোগদান করেন ১৯২৭ খ্রিস্টাব্দে। ১৯৩৩ খ্রিস্টাব্দে পার্টির পত্রিকায় লেখালেখি শুরু করেন। আরাগোঁ বিভিন্ন বৈচিত্র্যময় রূপবন্ধে কবিতা লিখেছেন। প্রচলিত ঘরানার কবিতা এবং নিরীক্ষাধর্মিতা উভয়েরই সমান গুরুত্ব ছিল তাঁর কাছে। এ দুটি ধারাতেই তিনি নবপ্রাণ সঞ্চার করেছিলেন। ১৯৮২ খ্রিস্টাব্দের ২৮শে ডিসেম্বর তারিখে তিনি প্যারিসে মৃত্যুবরণ করেন। আধুনিক বাংলা কবিতার অন্যতম পথিকৃৎ কবি বিষ্ণু দে লুই আরাগোঁর অনুরাগী ছিলেন; তাঁর কবিতা বাংলায় তর্জমা করেছেন; তাঁর বিষয়ে প্রবন্ধ লিখেছেন। এছাড়াও বাংলার আর এক কবি, ঔপন্যাসিক ও অনুবাদক লোকনাথ ভট্টাচার্যও তাঁর বহু কবিতা বাংলায় অনুবাদ করেছেন। ভট্টাচার্য তাঁর বাংলা কবিতা ফরাসি ভাষায় তর্জমা করে তার লের্ত্র ফ্রাসেজ পত্রিকায় "সূর্য সেন" ছদ্মনামে প্রকাশ করেন। কবি লুই আরাগোঁর একটি প্রসিদ্ধ উক্তি হলো: “পুরুষের ভবিষ্যত হচ্ছে নারী।” ১৯৩৯ খ্রিষ্টাব্দে রুশ-বংশোদ্ভূত ফরাসি লেখিকা এলসা ত্রিওলে-র সঙ্গে বিবাহবন্ধনে আবদ্ধ হন। বহু কবিতায় আরাগোঁ তার স্ত্রী এলসা-র জয়গাথা রচনা করেছেন।   তথ্যসূত্র    বহিঃসংযোগ   J'arrive où je suis étranger poem with music, listenable on-line.  বিষয়শ্রেণী:১৮৯৭-এ জন্ম বিষয়শ্রেণী:১৯৮২-এ মৃত্যু বিষয়শ্রেণী:ফরাসি কবি বিষয়শ্রেণী:ফরাসি সাহিত্যিক বিষয়শ্রেণী:লেনিন শান্তি পুরস্কার প্রাপক বিষয়শ্রেণী:প্যারিসের লেখক বিষয়শ্রেণী:২০শ শতাব্দীর ফরাসি ঔপন্যাসিক বিষয়শ্রেণী:ফরাসি পুরুষ ঔপন্যাসিক
কালিঞ্জর অবরোধ  কালিঞ্জর অবরোধ ছিল ১২০৩ সালে ঘুরিদ সাম্রাজ্যের একটি সামরিক অভিযান, যা কুতুব-উদ-দিন আইবক এবং শামসুদ্দিন ইলতুতমিশ নেতৃত্বে জেজাকভুক্তির চান্দেলাদের বিরুদ্ধে পরিচালিত হয়েছিল। এই অভিযানের সময়, ঘুরিদ বাহিনী কালিঞ্জর দুর্গ অবরোধ করে সফলভাবে দখল করে। ঘুরিদ বাহিনী বিজয়ী হয় এবং চান্দেলা শাসক পরমার্দি কালিঞ্জরকে ঘুরিদদের কাছে সমর্পণ করেন।   পটভূমি  কালিঞ্জর ছিল জেজাকভুক্তির চান্দেলাদের রাজনৈতিক রাজধানী। এটি ১১৮৩ সালে চৌহান রাজবংশের পৃথ্বীরাজ চৌহান দ্বারা একটি আক্রমণের সম্মুখীন হয়। তবে, তারাইনের দ্বিতীয় যুদ্ধের পরে পৃথ্বীরাজের মৃত্যুর পর, চান্দেলারা কালিঞ্জরের ওপর তাদের আধিপত্য পুনরুদ্ধার করে। চান্দেলা রাজবংশের শাসক ছিলেন পরমার্দি, যিনি এর শেষ প্রধান রাজা ছিলেন।   ১২০২-১২০৩ সালে, কুতুব-উদ-দিন আইবক এবং তার সহ-সেনাপতি ইলতুতমিশ কালিঞ্জরের দিকে একটি অভিযান পরিচালনা করেন। তার বাহিনী চান্দেলা সেনাবাহিনীকে পরাজিত করে এবং কালিঞ্জর দখল করে। যদিও পরমার্দি আত্মসমর্পণ করেন এবং কর দেওয়ার জন্য সম্মত হন, তিনি তার প্রতিশ্রুতি পূরণের আগেই মৃত্যুবরণ করেন।    পরবর্তী ঘটনা  ঘুরিদরা কালিঞ্জরের ওপর দীর্ঘ সময়ের জন্য নিয়ন্ত্রণ বজায় রাখতে সক্ষম হয়নি। পরমার্দির পুত্র, ত্রৈলোক্যবর্মণ, যিনি ত্রৈলোক্যমল্ল নামেও পরিচিত, ১২০৫ খ্রিষ্টাব্দের কিছু আগে কাকাদাহা (আধুনিক কাকাডোয়া) নামক স্থানে ঘুরিদদের পরাজিত করে কালিঞ্জরসহ সমস্ত এলাকা পুনরুদ্ধার করেন। তার শিলালিপি, যা ১২০৫ থেকে ১২৪১ সালের মধ্যে তারিখ করা হয়েছে, নিশ্চিত করে যে তার রাজ্যে ললিতপুর, ছাতারপুর রাজ্য, পান্না রাজ্য, অজয়গড় রাজ্য এবং রেওয়া রাজ্য অন্তর্ভুক্ত ছিল। ১২১১-১২১২ সালে, তিনি বাঘেলখণ্ডে রেওয়া দখল করেন এবং সম্ভবত কালচুরি শাসক বিজয়সিঙহের কাছ থেকে পুরো দহল-মতিদল অঞ্চলটি অধিকার করেন। ইলতুতমিশের অধীনে একজন সেনাপতি, মালিক নুসরাত-উদ-দিন তায়াসাল, মামলুক সুলতানাতের শাসনামলে কালিঞ্জরের ওপর আক্রমণ চালিয়ে অঞ্চলটির জনপদগুলি লুণ্ঠনের মাধ্যমে বিপুল সম্পদ অর্জন করেন।    তথ্যসূত্র   বিষয়শ্রেণী:১২০৩-এ এশিয়া বিষয়শ্রেণী:১২০২-এ এশিয়া বিষয়শ্রেণী:তুর্ক জাতি জড়িত লড়াই বিষয়শ্রেণী:ইরান জড়িত লড়াই বিষয়শ্রেণী:মধ্যযুগের লড়াই
ইশিগাকি দ্বীপ জাপানের দ্বীপ গুলোর একটি, এর অবস্থান ওকিনাওয়া হোন্তর পশ্চিমে। (Okinawa Hontō), দ্বিতীয় বৃহত্তম দ্বীপ ইয়েইইয়েমা আইলেন্ড গ্রুপের। (Yaeyama Island group) দ্বীপটি ওকিনাওয়াতে ইশিগাকি শহরে। এই দ্বীপ ব্যবসা প্রধান্য এবং পরিবহন কেন্দ্র । এই দ্বীপে আছে নিঊ ইশিগাকি বিমান বন্দর (New Ishigaki Airport) যা ইয়েয়ামাস (Yaeyamas) এ সবচে বড় বিমান বন্দর।  এই দ্বীপের চারদিক এমনকি মৌন্ট ওমোতো (Mount Omoto) এবং কবির উপসাগর (Kabira Bay) শুরক্ষিত আছে রিমোট ইশিগাকি নেশনাল পার্ক ( riomote-Ishigaki National Park) দ্বরা।   প্রেক্ষাপট  এই দ্বীপ নিয়ে তথা কথিত দুই দেশের সমস্যা আছে জায়গা নিয়ে, জাপান এবং তাইওয়ান এর মধ্যে। পূর্ব উত্তরে ৩০০কিঃমি তাইওয়ানের দ্বাবিদার।  ১৭৭১ সালে টি-সুনামি সবচেয়ে বড় আঘাত হানে এই দ্বীপে।  এই দ্বীপ ব্যবসা কেন্দ্রিক হওয়ায় অপরাধ মার্তাও বেড়ে যায় এক সময়। র্টেন আক্রমণ হয় এই দ্বীপ থেকে খুব কাছে, যার নাম ইয়াসো হায়াআশি (Yasuo Hayashi), (sarin gas attack)  এবং ২১ মাস পর অপরাধীরা ধরা পড়ে এই দ্বীপেই।  ইশিগাকি নৌ-বন্দর প্রসার করা হবে তার ফলে জাপানিজ টহল কোস্ট গার্ডের নৌকা হয়ত রাখা যাবে। জেএসডিএফ (JSDF- Japan Self-Defense Forces) সেখানে স্থাপনা করেতে চাচ্ছেন এন্টি-শিপ-মিজাইল(anti-ship missiles) যদিও খুব ছোট পরিসারে। ধারণা করা হয় ৯৬-মাল্টি-পারপোজ মিজাইল সিস্টেম (96 Multi-Purpose Missile System)  জাপানের অনেক সৈন্য সেনকাকু দ্বীপেই থেকে যা ইশিগাকি দ্বীপ থেকে মাত্র ১৭০ কি.মি. এবং এই সৈন্য ইশিগাকি মেয়রের অধীনেই। সেনকাকু দ্বীপপুঞ্জটি উৎসুরি জিমা, তাইশো জিমা, কুবা জিমা, কিতা কোজিমা ও মিনামি কোজিমা নামের পাঁচটি দ্বীপ এবং তিনটি ভাসমান পাথুরে টিলার সমন্বয়ে গঠিত। ১৯৭২ সালে উএস এর কাছ থেকে প্রত্যাবর্তনের পর এই দ্বীপ গণ চায়না কিছু অংশ তাদের দাবি করে। চায়না সেনকাকু দ্বীপ আপত্তির জন্য ১৯৭২ থেকে ২০১২ পূর্যন্ত দাবি করেছিল। জাপান প্রথম দ্বীপপুঞ্জটির নিয়ন্ত্রণ পায় ১৮৯৫ সালের ১৪ জানুয়ারি। দ্বিতীয় বিশ্বযুদ্ধের সময় আত্মসমর্পণ করার আগ পর্যন্ত এটির নিয়ন্ত্রণ তাদের হাতেই ছিল। ১৯৪৫ সালে যুক্তরাষ্ট্র তাদের প্রশাসনের আওতায় আনে দ্বীপটিকে। ১৯৬৮ সালে এশিয়ার অর্থনীতিবিষয়ক জাতিসংঘ কমিশন দ্বীপটিতে তেল-গ্যাস মজুদ থাকার কথা জানায়। এর পর থেকেই তিন দেশ দ্বীপের মালিকানা ও নিয়ন্ত্রণ নিয়ে টানাটানি করছে। ১৯৭২ সাল পর্যন্ত যুক্তরাষ্ট্রের কাছেই ছিল এর নিয়ন্ত্রণ। জাপান ও যুক্তরাষ্ট্রের মধ্যকার ওকিনাওয়া সংরক্ষণ চুক্তির আওতায় টোকিওর কাছে দ্বীপের মালিকানা ও নিয়ন্ত্রণ হস্তান্তর করে ওয়াশিংটন। একই বছর চীন ও তাইওয়ান এটিতে তাদের মালিকানার কথা ঘোষণা দেয়। অবশ্য এটির নিয়ন্ত্রণ এখনো জাপানের কাছেই   সংস্কৃতি  মিয়ারাদুনচি   দৃশ্য   ইশিগাকি ভ্রমণ পিপাসুদের জন্য গ্রীষ্মকালে স্বর্গোদ্যান, সমুদ্র সৈকতের পানি অনেক পরিষ্কার এবং টলটলে। যেহেতু যায়গাটা বাণিজ্যিক বিনোদনের অনেক ব্যবস্থা আছে যেমন স্কুবা ডাইভিং, ঘুড়ি সার্ফিং, সার্ফিং   খাবার   বাণিজ্য কেন্দ্রিক হওয়ায় জাপান থেকে এখানকার রন্ধনপ্রণালী ও অনেক আলাদা। অনেক রকমের মাছের রান্না যা বাহিরের দেশে হয় সেই ভাবে রান্না করা হয়, এবং অনেক অচেনা অজান খাবারের সন্ধান মেলে এই দ্বীপে   আরো দেখুন   জাপান  আনিমে  জাপানি ভাষা   তথ্যসূত্র    English language guide to Ishigaki island  Ishigaki City official website   বহিঃসংযোগ   English language guide to Ishigaki island  Ishigaki City official website  বিষয়শ্রেণী:দ্বীপ বিষয়শ্রেণী:জাপানি ভাষার লেখা রয়েছে এমন নিবন্ধ বিষয়শ্রেণী:জাপান বিষয়শ্রেণী:পূর্ব এশিয়া বিষয়শ্রেণী:জাপানের জনবহুল উপকূলীয় স্থান
টিপিআই তত্ত্ব () হল সাংগঠনিক সামাজিকীকরণের তাত্ত্বিক বোঝাপড়ার সমন্বয় সাধনের একটি প্রচেষ্টা যেমন একীকরণ প্রক্রিয়া।Alvenfors, Adam (2009) Om introduktionsprogrammets betydelse för integrationen av nyanställda.  টিপিআই-তত্ত্ব বলতে বোঝায় যে নতুন কর্মচারীদের নতুন কাজের কর্মক্ষমতার প্রতি তাত্ত্বিক (টি) এবং ব্যবহারিক (পি) দক্ষতা বিকাশ করতে হবে, তবে নতুন কর্মীদের মধ্যে বিদ্যমান (আই) মিথস্ক্রিয়াগুলোর চাহিদাও পূরণ করতে হবে।Alvenfors, Adam (2010) Introduction - Integration? On the introduction programs’ importance for the integration of new employees. http://urn.kb.se/resolve?urn=urn:nbn:se:his:diva-4281 সংগঠনে একীভূত হওয়ার জন্য এই তিনটি শর্ত অবশ্যই পূরণ করতে হবে।এই তত্ত্বটি একীকরণ এবং সামাজিকীকরণের প্রভাব বোঝার জন্য গুরুত্বপূর্ণ।   তথ্যসূত্র   বিষয়শ্রেণী:মানব সম্পদ ব্যবস্থাপনা   আরও দেখুন  প্রবিধান ও সংগঠন নিরাপত্তা আনয়ন প্রশিক্ষণ (জার্মানিতে)
একটি পদক্রম হল একটি পদক্রমের একটি অবস্থান। এটি আনুষ্ঠানিকভাবে স্বীকৃত হতে পারে — উদাহরণস্বরূপ, কার্ডিনাল, প্রধান নির্বাহী কর্মকর্তা, জেনারেল, অধ্যাপক — বা অনানুষ্ঠানিক অন্যকোন কিছু।   মানুষ    আনুষ্ঠানিক পদমর্যাদা    একাডেমিক পদমর্যাদা  কর্পোরেট শিরোনাম  কূটনৈতিক পদমর্যাদা  ক্যাথলিক চার্চের অনুক্রম  রাজকীয়, রাজকীয় এবং মহৎ পদমর্যাদা  সামরিক পদমর্যাদা  পুলিশের পদমর্যাদা   অনানুষ্ঠানিক পদমর্যাদা    সামাজিক শ্রেণী  সামাজিক অবস্থান  সামাজিক অবস্থা  বিষয়শ্রেণী:পদমর্যাদা
ওমবালান্টু বাওবাব, (ওমুকওয়া ওয়ামবালান্টু নামেও পরিচিত), এটি অ্যাডানসোনিয়া ডিজিটাটা (Adansonia digitata) প্রজাতির একটি বিশাল বাওবাব গাছ। বিশালাকার বৃক্ষটি উত্তর নামিবিয়ার ওটাপি শহরে টসান্ডি হতে আগত ১২৩ নং মূলসড়কের পাশে অবস্থিত।  লম্বা গাছটির পরিধি , এবং এটি আনুমানিক ৮০০ বছর পুরানো।  গাছের গুঁড়িতে একটি দরজা রয়েছে। গুঁড়ির ভিতরে ফাঁপা বা শুন্যস্থানে প্রায় ৩৫ জন লোক থাকতে পারে। নামিবিয়ার ইতিহাসের বিভিন্ন পর্যায়ে এটি একটি চ্যাপেল (খ্রিস্টানদের প্রার্থনাকক্ষ), ডাকঘর, বাড়ি এবং একটি আত্মগোপনের স্থান হিসাবে ব্যবহার করা হয়েছে। ২০১৪ সাল হতে গাছটি "ওম্বালান্টু বাওবাব বৃক্ষ ঐতিহ্য স্থান" নামে পরিচিত এবং একটি পর্যটক আকর্ষণের কেন্দ্র। ২০০৪ সালের ডিসেম্বর থেকে  সাইটটিতে ওওয়াম্বো সম্প্রদায়ের ইতিহাস এবং ভূমিকার পাশাপাশি নামিবিয়ার স্বাধীনতা সংগ্রামের ইতিহাস প্রদর্শিত হচ্ছে।   আরও দেখুন   স্বতন্ত্র গাছের তালিকা  তথ্যসূত্র   বিষয়শ্রেণী:নামিবিয়ার দর্শনীয় স্থান বিষয়শ্রেণী:নামিবিয়ার উদ্ভিদ
দৈনিক গণকণ্ঠ স্বাধীনতা-উত্তর বাংলাদেশে বাংলা ভাষায় প্রকাশিত একটি দৈনিক পত্রিকা। ১৯৭২ সালে ১০ই জানুয়ারী ঢাকা থেকে পত্রিকাটির প্রকাশনা শুরু হয়। এর প্রতিষ্ঠাতা সম্পাদক কবি আল মাহমুদ। এটি জনতা প্রিন্টিং এন্ড প্যাকেজেস লিঃ থেকে প্রকাশিত হতো। পত্রিকার প্রকাশক মনিরুল ইসলাম। এটির সম্পাদকীয় দপ্তর র‌্যাংকিন স্ট্রীটে অবস্থিত। ঢাকা বিশ্ববিদ্যালয়ের অধ্যাপক আফতাব আহমদ এই পত্রিকা প্রকাশে বিশেষ ভূমিকা রেখেছিলেন। তিনিই ছিলেন কার্যনির্বাহী সম্পাদক।  পত্রিকাটির সরকারী-বিরোধী সাহসী অবস্থান সকলের দৃষ্টি কাড়ে। পরবর্তীতে পত্রিকাটি বৈজ্ঞানিক সমাজতন্ত্রের বিশ্বাসীদের মুখপত্র বিশেষ করে জাতীয় সমাজতান্ত্রিক দল-এর মুখপত্র হিসেবে বিবেচিত হয়। পত্রিকার সম্পাদক আল মাহমুদকে গ্রেপ্তার করা হয়। এর ফলে দেশব্যাপী তীব্র প্রতিক্রিয়া হয়। সরকার ১৩ই এপ্রিল ১৯৭৪ তারিখে পত্রিকাটি পুনঃপ্রকাশের সুযোগ প্রদান করে।   পত্রিকা বন্ধের সংবাদ  দৈনিক গণকণ্ঠ পত্রিকা বন্ধের বিবরণ তৎকালীন প্রভাবশালী দৈনিক পত্রিকায় নিম্নরূপ প্রচারিত হয় এবং অচিরেই পত্রিকার সম্পাদক আল মাহমুদকে গ্রেপ্তার করা হয় এবং  'গত ১৭ই মার্চ রাত ৩ টার সময় তিন ট্রাকবোঝাই রক্ষীবাহিনী ও পুলিশ দৈনিক গণকণ্ঠ কার্যালয়ে প্রবেশ করে এবং সোমবার প্রকাশিতব্য শেষ ফর্মা (১ম ও ৮ম পাতার) মেশিন হইতে নামাইয়া ফর্মাটি ভাঙ্গিয়া ফেলে। তারা কার্যালয়ের প্রতিটি কক্ষের জিনিসপত্র তছনছ করে এবং কর্মরত-কর্মচারীদের ওপর নির্যাতন চালাইয়া ৭ জনকে গ্রেফতার করে। একই সময় বাসভবন হইতে গণকণ্ঠ সম্পাদক কবি আল মাহমুদকেও গ্রেফতার করা হয়। একই সময় ছাপাখানা হইতেও সোমবারের শেষ ফর্মার সিলোফিন পেপারসহ প্লেটটি আটক করে। সোমবারের পত্রিকা প্রকাশ কার্যত বন্ধ করিয়া দেওয়া হইয়াছে। সোমবার ও মঙ্গলবার সারাদিন ও রাত ধরিয়া পুলিশ ও রক্ষীবাহিনী কিছুক্ষণ পর পর গণকণ্ঠ কার্যালয়ে যাইয়া সেখানে কর্মরত সাংবাদিক ও কর্মচারীদের প্রাণনাশের হুমকি দেওয়া হইয়াছে। পত্রিকার বার্তা সম্পাদকসহ অন্য সাংবাদিকরা বাড়ি-ঘর ছাড়িয়া অন্যত্র রাত কাটাইতে বাধ্য হইতেছেন। রিপোর্টাররা সংবাদ সংগ্রহ করিতে যাইয়া হুমকির সম্মুখীন হইতেছেন। কারাগারে গণকণ্ঠ সম্পাদকের সহিত সাক্ষাতের চেষ্টা ব্যর্থ হইয়াছে। তাহাকে কেন্দ্রীয় কারাগারে সাধারণ কয়েদিদের সঙ্গে রাখা হইয়াছে বলিয়া খবর পাওয়া গিয়াছে। তাহা ছাড়া মফস্বল সংবাদদাতাসহ গণকণ্ঠ কার্যালয় থেকে গ্রেফতারকৃতদের কোনো সন্ধান পাওয়া যাইতেছে না।দৈনিক ইত্তেফাক, ১ম পাতা, ২১ মার্চ, ১৯৭৪   তথ্যসূত্র   গণ গণ গণ
নাহিদ-১ (    যার অর্থ "শুক্র") সৌর-চালিত একটি ইরানি কৃত্রিম যোগাযোগ উপগ্রহ,যা  ২০১৯ সালের সেপ্টেম্বরে   পৃথিবীর নিম্ন  কক্ষপথের মধ্যে পরিকল্পিতভাবে উৎক্ষেপণ করা হয়।    ২৯ আগস্ট ২০১৯ এ উৎক্ষেপণ  প্রস্তুতির সময় উৎক্ষেপণ  প্যাডে একটি বিস্ফোরণ ঘটেছিল,https://www.npr.org/2019/08/29/755406765/iranian-rocket-launch-ends-in-failure-images-show?t=1567107739452 যদিও উপগ্রহটি  স্পষ্টত  পরীক্ষার অংশ ছিল না এবং অক্ষত অবস্থায়   ছিল।    আরও দেখুন    সাফির (রকেট)  ওমিড   তথ্যসূত্র    বহিঃসংযোগ    গুনটার স্পেস পেজে নাহিদ 1  বিষয়শ্রেণী:Category:বিজ্ঞান ও প্রযুক্তি বিদ্যা বিষয়শ্রেণী:Category:ইরানের কৃত্রিম উপগ্রহ বিষয়শ্রেণী:Category:2019 সালের ইরান বিষয়শ্রেণী:ইরানে বিজ্ঞান ও প্রযুক্তি
দ্বিতীয় মন্দির ইহুদিধর্ম হলো এমন ইহুদিধর্ম যেটি দ্বিতীয় মন্দিরের সময় বিকশিত হয়েছিল, অর্থাৎ ৫১৬ খ্রিস্টপূর্বাব্দে দ্বিতীয় মন্দির নির্মাণের মাধ্যমে শুরু হয়েছিল এবং ৭০ খ্রিস্টাব্দ-তে জেরুজালেমের রোমান অবরোধের মাধ্যমে শেষ হয়েছিল।  দ্বিতীয় মন্দির যুগটি ইহুদিদের মধ্যে একাধিক ধর্মীয় স্রোতের উত্থানের পাশাপাশি ব্যাপক সাংস্কৃতিক, ধর্মীয় ও রাজনৈতিক উন্নয়ন দ্বারা চিহ্নিত করা হয়েছিল। এটি হিব্রু বাইবেলীয় ধর্মশাস্ত্র, বেইথ নেসেট ও ইহুদি পরকালবিদ্যার অগ্রগতি দেখেছে। উপরন্তু, দ্বিতীয় মন্দির সময়ের শেষ বছরগুলিতে খ্রিস্টধর্মের উত্থান শুরু হয়েছিল।  ইহুদি ঐতিহ্য অনুসারে, দ্বিতীয় মন্দির যুগের প্রাথমিক বছরগুলিতে প্রামাণিক ভবিষ্যদ্বাণী বন্ধ হয়ে গিয়েছিল; এটি ইহুদিদের ঐশ্বরিক দিকনির্দেশনার সংস্করণ ছাড়াই রেখেছিল যখন তারা সমর্থন ও নির্দেশনার সবচেয়ে বেশি প্রয়োজন অনুভব করেছিল।The Jewish Backgrounds of the New Testament: Second Commonwealth Judaism in Recent Study, Wheaton College,  Previously published in Archaeology of the Biblical World, 1/2 (1991), pp. 40–49.  হেলেনীয় শাসনের অধীনে, ইহুদিধর্মের ক্রমবর্ধমান হেলেনীয় ইহুদি ঐতিহ্যবাদীদের মধ্যে বিরক্তির কারণ হয়ে ওঠে যারা কঠোর একেশ্বরবাদী বিশ্বাসকে আঁকড়ে ধরেছিল। ইহুদি ধর্মীয় ও সাংস্কৃতিক অনুশীলনের উপর হেলেনীয় প্রভাবের বিরোধিতা ছিল সেলিউসিড সাম্রাজ্যের বিরুদ্ধে মাক্কাবীয় বিদ্রোহের প্রধান অনুঘটক। হাসমোনীয় রাজবংশের প্রতিষ্ঠার পর, ঐতিহ্যগত ইহুদিধর্মকে ইস্রায়েলের ভূমি জুড়ে মাক্কাবীয়রা তাদের স্বাধীন ভূখণ্ড প্রসারিত করার সাথে সাথে পুনরায় জোর দিয়েছিল। দ্বিতীয় মন্দির যুগের পরবর্তী বছরগুলিতে বেশ কিছু ইহুদি মশীহীয় ধারণার বিকাশ ঘটেছে। আনুমানিক ১৭০ খ্রিস্টপূর্বাব্দ থেকে ৩০ খ্রিস্টাব্দ, জুগোতের পরপর পাঁচটি প্রজন্ম ইহুদিদের আধ্যাত্মিক বিষয়ে নেতৃত্ব দিয়েছিল; এই সময়কালেই বেশ কয়েকটি দল গঠিত হয়েছিল, যেমন ফরীশী, শদ্দুসী, এসেনীয়, জেলোতীয় এবং প্রাথমিক খ্রিস্টানরা। "ভূমির মানুষ", অর্থাৎ পবিত্র ভূমির অশিক্ষিত মানুষ, দ্বিতীয় মন্দির ইহুদিধর্মের আরেকটি দল হিসেবে দেখা যেতে পারে।   তথ্যসূত্র    উৎস                                               (ISBN is for Google Books version. Paper version )                           বিষয়শ্রেণী:প্রাচীন ইহুদি গ্রীক ইতিহাস বিষয়শ্রেণী:প্রাচীন ইহুদি পারস্য ইতিহাস বিষয়শ্রেণী:দ্বিতীয় মন্দির যুগ বিষয়শ্রেণী:ইহুদি ধর্মের ইতিহাস
দ্বিতীয় চিন্তা ময়মনসিংহ থেকে প্রকাশিত একটি সাহিত্য পত্রিকা। ১৯৮৪ খ্রিষ্টাব্দে এই পত্রিকাটি প্রবর্তন করেন কথাসাহিত্যিক ও সমাজকর্মী ইফ্‌ফাত আরা  প্রতিষ্ঠা ও ইতিহাস    দ্বিতীয় চিন্তা জীবনানন্দ জন্মশতবার্ষিকী সংখ্যা ১৯৯৯ কবি জীবনানন্দ দাশের জন্মশতবার্ষিকী উদযাপনক্রমে দ্বিতীয় চিন্তা একটি বিশেষ সংখ্যা প্রকাশ করে যা দুই বাংলায় বিশেষ সমাদর লাভ করেছিল।জীবনশিল্পী ইফফাত আরা    তথ্যসূত্র     আরও দেখুন     ইফ্‌ফাত আরা    বহিঃসংযোগ   বিষয়শ্রেণী:বাংলাভাষার সাময়িক পত্র বিষয়শ্রেণী:বিংশ শতাব্দীর বাংলা সাহিত্য পত্রিকা বিষয়শ্রেণী:ময়মনসিংহের ইতিহাস
মুদাসসর নজর (; জন্ম: ৬ এপ্রিল, ১৯৫৬) পাঞ্জাবের লাহোরে জন্মগ্রহণকারী পাকিস্তানের সাবেক আন্তর্জাতিক ক্রিকেটার। পাকিস্তান ক্রিকেট দলের পক্ষে উদ্বোধনী ব্যাটসম্যানরূপে আন্তর্জাতিক ক্রিকেটে অংশ নিয়েছেন। এছাড়াও, পাকিস্তান ও ইংল্যান্ডের ক্রিকেট লীগে অংশগ্রহণ করেন।   খেলোয়াড়ী জীবন  ২৪ ডিসেম্বর, ১৯৭৬ তারিখে অ্যাডিলেডে অনুষ্ঠিত স্বাগতিক অস্ট্রেলিয়ার বিপক্ষে তার টেস্ট অভিষেক ঘটে। ২৮ ফেব্রুয়ারি, ১৯৮৯ তারিখে অকল্যান্ডের নিউজিল্যান্ডের বিপক্ষে সর্বশেষ টেস্টে অংশ নেন। তারপরও তিনি ১৯৯৩ সাল পর্যন্ত প্রথম-শ্রেণীর ক্রিকেট খেলেছেন। পিতা নজর মোহাম্মদের পর দ্বিতীয় পাকিস্তানি হিসেবে ১৯৮২-৮৩ মৌসুমে ভারতের বিপক্ষে ব্যাটিং উদ্বোধনে নেমে অপরাজিত ছিলেন। একই মৌসুমে ৩য় উইকেট জুটিতে তৎকালীন বিশ্বরেকর্ড গড়েন। হায়দরাবাদে সফরকারী ভারতের বিপক্ষে জাভেদ মিয়াঁদাদকে সাথে নিয়ে ৪৫১-রান তোলেন। এছাড়াও তিনি সবচেয়ে ধীরগতিতে টেস্ট সেঞ্চুরির রেকর্ড গড়েন। ১৯৮২ সালে লর্ডসে ইংল্যান্ডের বিপক্ষে দলের বিজয়ে দীর্ঘক্ষণ বোলিংয়ের দরুণ ‘গোল্ডেন আর্ম’ উপাধি অর্জন করেন।   কোচিং  তার বাবা নজর মোহাম্মদও পাকিস্তান দলের টেস্ট ক্রিকেটার ছিলেন। পিতার পদাঙ্ক অনুসরণ করে তিনিও পাকিস্তানের পক্ষে ব্যাটিং উদ্বোধনে মাঠে নামতেন। বর্তমানে তিনি ইংল্যান্ডের বোল্টনে বসবাস করছেন। পেশাদারী ক্রিকেট থেকে অবসর গ্রহণের পর ক্রিকেট বিশ্বে বেশ কিছু প্রশাসনিক পদ অলঙ্কৃত করেন। তন্মধ্যে ১৯৯৩ থেকে ২০০১ সাল পর্যন্ত পাকিস্তানের কোচের দায়িত্ব পালন করেন। এছাড়াও, বাংলাদেশসহ কেনিয়া দলেরও কোচ ছিলেন তিনি।  পুরস্কার  ১৯৮৯ সালে পাকিস্তান সরকার কর্তৃক প্রাইড অফ পারফরম্যান্স পুরস্কার প্রদান করেন ক্রিকেট এ উলেখ্যযোগ্য অবদান এর জন্য।   তথ্যসূত্র    আরও দেখুন   ইমতিয়াজ আহমেদ  অ্যান্ডি রবার্টস  কৌসলা কুরুপ্পুয়ারাচ্চি  ১৯৭৯-৮০ পাকিস্তান ক্রিকেট দলের বাংলাদেশ সফর   বহিঃসংযোগ       বিষয়শ্রেণী:১৯৫৬-এ জন্ম বিষয়শ্রেণী:জীবিত ব্যক্তি বিষয়শ্রেণী:১৯৭৯ ক্রিকেট বিশ্বকাপের ক্রিকেটার বিষয়শ্রেণী:১৯৮৩ ক্রিকেট বিশ্বকাপের ক্রিকেটার বিষয়শ্রেণী:১৯৮৭ ক্রিকেট বিশ্বকাপের ক্রিকেটার বিষয়শ্রেণী:ইউনাইটেড ব্যাংক লিমিটেডের ক্রিকেটার বিষয়শ্রেণী:ইংল্যান্ডে দেশত্যাগী পাকিস্তানি বিষয়শ্রেণী:কেনিয়া জাতীয় ক্রিকেট দলের কোচ বিষয়শ্রেণী:কেনিয়ায় দেশত্যাগী পাকিস্তানি বিষয়শ্রেণী:চেশায়ারের ক্রিকেটার বিষয়শ্রেণী:পাকিস্তানি ক্রিকেটার বিষয়শ্রেণী:পাকিস্তানের টেস্ট ক্রিকেটার বিষয়শ্রেণী:পাকিস্তানের একদিনের আন্তর্জাতিক ক্রিকেটার বিষয়শ্রেণী:পাকিস্তান ইউনিভার্সিটিজের ক্রিকেটার বিষয়শ্রেণী:পাকিস্তান ইন্টারন্যাশনাল এয়ারলাইন্সের ক্রিকেটার বিষয়শ্রেণী:পাকিস্তান ইন্টারন্যাশনাল এয়ারলাইন্স এ-এর ক্রিকেটার বিষয়শ্রেণী:পাঞ্জাবের (পাকিস্তান) ক্রিকেটার বিষয়শ্রেণী:প্রাইড অব পারফরম্যান্স প্রাপক বিষয়শ্রেণী:পাকিস্তান জাতীয় ক্রিকেট দলের কোচ বিষয়শ্রেণী:পাকিস্তানি ক্রিকেট কোচ বিষয়শ্রেণী:পাঞ্জাবি ব্যক্তি বিষয়শ্রেণী:বাংলাদেশ জাতীয় ক্রিকেট দলের কোচ বিষয়শ্রেণী:মাইনর কাউন্টিজের ক্রিকেটার বিষয়শ্রেণী:লাহোরের ক্রীড়াবিদ বিষয়শ্রেণী:লাহোর এ-এর ক্রিকেটার বিষয়শ্রেণী:হাবিব ব্যাংক লিমিটেডের ক্রিকেটার বিষয়শ্রেণী:লাহোর থেকে আগত ক্রিকেটার বিষয়শ্রেণী:এম পার্কিনসন বিশ্ব একাদশের ক্রিকেটার বিষয়শ্রেণী:স্কারবোরা উৎসব সভাপতি একাদশের ক্রিকেটার
thumb|ঙ্গাগ-গি-দ্বাং-পো ঙ্গাগ-গি-দ্বাং-পো () (১৫৮০-১৬৩৯) তিব্বতী বৌদ্ধধর্মের র্ন্যিং-মা ধর্মসম্প্রদায়ের র্দো-র্জে-ব্রাগ বৌদ্ধবিহার নামক অন্যতম প্রধান বৌদ্ধবিহারের প্রতিষ্ঠাতা ও প্রথম প্রধান ছিলেন।  জন্ম ও পরিবার ঙ্গাগ-গি-দ্বাং-পো ১৫৮০ খ্রিষ্টাব্দে তিব্বতের দ্রা-ফ্যি-ছোস-ল্দিং () বৌদ্ধবিহারে জন্মগ্রহণ করেন। তার পিতা ব্ক্রা-শিস-স্তোব্স-র্গ্যাল () র্ন্যিং-মা ধর্মসম্প্রদায়ের একজন বিখ্যাত গ্তের-স্তোন ছিলেন, যিনি ম্ঙ্গা'-রিস-পান-ছেন-পে-মা-দ্বাং-র্গ্যাল () নামক বিখ্যাত গ্তের-স্তোনের অবতার রূপে চিহ্নিত হয়েছিলেন। ঙ্গাগ-গি-দ্বাং-পোর মাতার নাম ছিল য়িদ-'দ্জিন-দ্বাং-মো ()। জন্মের পর ঙ্গাগ-গি-দ্বাং-পোকে তার পিতা আনুষ্ঠানিকভাবে লেগ্স-ল্দান-র্দো-র্জে নামক বিখ্যাত গ্তের-স্তোনের অবতার রূপে চিহ্নিত করেন এবং তাকে ব্যাং-গ্তের () বা উত্তর দিকের সম্পদ সম্বন্ধে শিক্ষাদান করেন।  বৌদ্ধবিহার প্রতিষ্ঠা লেগ্স-ল্দান-র্দো-র্জে ও ম্ঙ্গা'-রিস-পান-ছেন-পে-মা-দ্বাং-র্গ্যাল দুজনে মিলে ব্সাম-য়াস বৌদ্ধবিহারে এ-বাম-ল্চোগ-স্গার () নামক একটি তান্ত্রিক সম্প্রদায়ের প্রতিষ্ঠা করেছিলেন এবং ব্ক্রা-শিস-স্তোব্স-র্গ্যাল এই সম্প্রদায়কে পরবর্তীকালে বাড়িয়ে তোলেন। মধ্য তিব্বত শাসনকারী গ্ত্সাং-পা রাজবংশের সঙ্গে সম্পর্কের অবনতি হলে ঙ্গাগ-গি-দ্বাং-পো এই সম্প্রদায়কে ব্রহ্মপুত্র নদের উত্তর তীরে সরিয়ে নিয়ে যান এবং ১৬৩২ খ্রিষ্টাব্দে সেখানে থুব-ব্স্তান-র্দো-র্জে-ব্রাগ-এ-বাম-ল্চোগ-স্গার () (যা সংক্ষেপে র্দো-র্জে-ব্রাগ বৌদ্ধবিহার নামে পরিচিত) প্রতিষ্ঠা করেন ও এই বিহারের প্রথম প্রধান হিসেবে অধিষ্ঠিত হন। পরবর্তীকালে এই বিহার র্ন্যিং-মা ধর্মসম্প্রদায়ের ছয়টি প্রধান বিহারের অন্যতম একটি বলে গণ্য হয়।  শিষ্য ঙ্গাগ-গি-দ্বাং-পোর উল্লেখযোগ্য ছাত্র ছিলেন ব্স্তান-'দ্জিন-নোর-বু () নামক তৃতীয় য়োল-মো-স্প্রুল-স্কু (),পঞ্চম দলাই লামা ঙ্গাগ-দ্বাং-ব্লো-ব্জাং-র্গ্যাল-ম্ত্শো, ব্ক্রা-শিস-র্নাম-র্গ্যাল () নামক তৃতীয় ক্লোং-ছেন (), জুর-ছেন-ছোস-দ্ব্যিংস-রাং-গ্রোল () প্রভৃতি। পরবর্তীকালে পঞ্চম দলাই লামা তার জীবনী রচনা করেন এবং ব্যাং-গ্তের () বা উত্তর দিকের সম্পদ তিব্বতের নতুন সরকারের পৃষ্ঠপোষকতা লাভ করে।  তথ্যসূত্র  আরো পড়ুন Shabkar Tsogdruk Rangdrol. The Life of Shabkar: The Autobiography of a Tibetan Yogin. Trans. Matthieu Ricard. Albany, NY: State University of New York, 1994, p. 46  বিষয়শ্রেণী:১৫৮০-এ জন্ম বিষয়শ্রেণী:১৬৩৯-এ মৃত্যু বিষয়শ্রেণী:দোর্জে দ্রাক রিগদ্জিন ছেনপো